Для нас вельмі важна, каб гэтая сітуацыя не заставалася па-за дужкамі ў еўрапейскім партнёрстве. Таксама мы выказалі ўпэўненасць і гатоўнасць прысутнічаць у праграме “Усходняе партнёрства” у якасці суб’ектаў для перамоваў, для выпрацоўкі нейкіх канкрэтных ідэяў і рашэнняў не толькі ў галіне правоў чалавека, але і па ўсіх накірунках, якія закранае праграма: ахова навакольнага асяроддзя, энергетыка і іншыя. Мы лічым, што наш унёсак быў бы каштоўны для развіцця праграмы.